stanford-oval/wikipedia huggingface dataset:
Lagkádia (Arkadia)

| Lagkádia Λαγκάδια |
| --- | --- |
 Lagkádian kylä.
 Kunnallisyksikön sijainti
 Lagkádia
 Koordinaatit: 37°40′55″N, 22°1′49″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Arkadia
Kunta:  Gortynía
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  400306
Väkiluku (2011):  636
 – Kylä­yhdys­kunta:  504
 – Kylä:  355
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Lagkádia (kreik. Λαγκάδια; myös Langádia) on Kreikan kylä sekä samanniminen Gortynían kunnan kunnallisyksikkö (Δημοτική Ενότητα Λαγκαδίων, Dimotikí Enótita Lagkadíon) ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 636 ja varsinaisen Lagkádian kylän väkiluku 355 (vuonna 2011).
Lagkádian kylä sijaitsee Peloponnesoksen niemimaan sisäosien vuoristossa linnuntietä noin 37 kilometriä luoteeseen Trípolista. Kylä tunnetaan perinteisistä kivitaloistaan. Lagkádian kunnallisyksikkö käsittää alueen Gortynían kunnan keskiosissa. Lagkádia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Gortynían kunnaksi yhdessä Dimitsánan, Iraían, Kleítoraksen, Kontovázainan, Trikólonoin, Trópaian ja Vytínan kanssa, jolloin se muuttui uuden kunnan kunnallisyksiköksi.
Kunnallisyksikön osat

Lagkádian kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Lagkádia | Ágios Athanásios | 10 |
| Lagkádia | Ágios Nikólaos | 39 |
| Lagkádia | Kalonéri | 73 |
| Lagkádia | Lagkádia | 355 |
| Lagkádia | Pteriá | 17 |
| Lagkádia | Xerovoúni | 10 |
| Lefkochóri | Foúskari | 20 |
| Lefkochóri | Lefkochóri | 67 |
| Lefkochóri | Touthóa | 45 |
Yhteensä: 636
Aiheesta muualla

Kuvia tai muita tiedostoja aiheesta Lagkádia Wikimedia Commonsissa
Levy Sekgapane

Levy Sekgapane (s. 1990 Kroonstad, Etelä-Afrikka) on eteläafrikkalainen ooppera- ja konserttilaulaja, äänialaltaan tenori.
Sekgapane lauloi lapsena kuoroissa ja pääsi esimerkiksi Fidentia South African Youth Choirin jäseneksi. Vuonna 2007 hän pääsi stipendillä Kapkaupungin Stellenberg High Schooliin. Sekgapane opiskeli South African College of Musicissa (Kapkaupungin yliopisto) Kamal Khanin ja Hanna van Niekerkin johdolla erikoistuen oopperaan. Lisäksi hän opiskeli mestarikurssilla Kobie van Rensburgin johdolla. Heinäkuussa 2015 Sekgapane voitti ensimmäisen palkinnon Kansainvälisessä Hans Gabor Belvedere -laulukilpailussa ja syyskuussa 2015 ensimmäisen palkinnon kansainvälisessä Montserrat Caballé -laulukilpailussa.
Sekgapane esiintyi Deutsche Oper Berlinissä ensimmäisen kerran vuonna 2016. Roolina oli Kreivi Almavivan osa Gioacchino Rossinin oopperassa Sevillan parturi. Kesällä 2017 Sekgapane voitti ensimmäisen palkinnon Plácido Domingon Operalia-kilpailussa. Tätä seurasivat useat debyytit suurissa oopperataloissa, joihin kuuluivat Pariisin ooppera, Baijerin osavaltionooppera (München) ja Gran Teatre del Liceu (Barcelona). Sekgapane on esiintynyt oopperataloissa pitkin Eurooppaa sekä Pohjois- ja Etelä-Amerikoissa. Lisäksi hän on tehnyt esiintymisiä festivaaleilla, joihin ovat kuuluneet Salzburgin musiikkijuhlat ja Pesaron Rossini-oopperajuhlat.
Elokuussa 2019 Sekgapanelta ilmestyi ensimmäisenä soololevynä Gioacchino Rossinin aarioista koostunut julkaisu. Levymerkkinä oli Prima Classic, ja levytyksellä Münchenin radio-orkesteria johti Giacomo Sagripanti.
Aiheesta muualla

AllMusic: Levy Sekgapane (englanniksi)
Levoča

| Levoča |
| --- | --- |

 vaakuna
 Levoča
 Koordinaatit: 49°01′31″N, 20°35′17″E 
Valtio:  Slovakia
Alue:  Prešovin alue
Piiri:  Levočan piiri
Maininta:  1249
Hallinto:  
 – Kaupungin johtaja:  Miroslav Vilkovský
Pinta-ala:  
 – Kokonaispinta-ala:  357 km²
Väkiluku (2022)  ():  14 084
Aikavyöhyke:  UTC+1
 – Kesäaika:  UTC+2
Postinumero:  054 01
Suuntanumero(t):  421-53
 
 www.levoca.sk 
Infobox OKVirheellinen NIMI-arvo: 
Levoča (unk. Lőcse, saks. Leutschau, puol. Lewocza) on kaupunki Slovakian Prešovin alueella (Prešovský kraj). Kaupungin asukasluku oli 14 084 vuoden 2022 lopussa.
Levočan kaupungitalo ja kirkko ovat kaupungin tunnetuimpia rakennuksia
Aiheesta muualla

Kuvia tai muita tiedostoja aiheesta Levoča Wikimedia Commonsissa
Kaupungin verkkosivusto (Arkistoitu – Internet Archive) (englanniksi)
Kristina Barrois

| Kristina Barrois |
| --- | --- |

Henkilötiedot
Syntynyt: 30. syyskuuta 1981  Ottweiler 
Kansalaisuus:   Saksa
Tennispelaaja
Pituus:  183
Paino:  71
Kätisyys:  oikea
Ammattilaisena:  2005–2014
Palkintorahat:  1 088 997 USD
Kaksinpeli
Paras sijoitus:  57. (9.5.2011)
Voitot/tappiot:  350–245
Grand Slam -turnauksissa
Australian avoimet:  2. kierros (2010, 2011)
Ranskan avoimet:  2. kierros (2009)
Wimbledon:  2. kierros (2010)
Yhdysvaltain avoimet:  2. kierros (2009)
Nelinpeli
Paras sijoitus:  55  (20. helmikuuta 2012)
Voitot/tappiot:  204–139
Aiheesta muualla
kristinabarrois.com
ITF
WTA
Kristina Barrois (s. 30. syyskuuta 1981 Ottweiler, Saarland) on saksalainen tennispelaaja. Lokakuussa 2014 hän ilmoitti nettisivuillaan lopettavansa uransa.
Tennisura

Barroisia valmensi Andreas Spaniol, ja hänen kuntovalmentajanaan toimi jalkapalloilija Bernd Franke.
Barrois pelasi Saksan Fed Cup-joukkueessa vuonna 2006, häviten kaksinpeliottelunsa Li Nalle, ja hävisi myös nelinpelin. Samana vuonna hän voitti Saksan tennismestaruuden. Hän selviytyi pääkaavioon sekä Wimbledonissa että Yhdysvaltain avoimissa vuonna 2006. Wimbledonissa hän hävisi 1. kierroksella Shenay Perrylle 5–7, 7–5, 6–7(6). Yhdysvaltain avoimissa hän hävisi 1. kierroksella 1–6, 5–7 maailmanlistan ykköspelaaja Amélie Mauresmolle, vaikka johti ensimmäistä erää 5–2.
14. joulukuuta 2008 hän voitti toisen Saksan mestaruutensa numeroin 7–6, 6–1 Lydia Steinbachia vastaan finaalissa. Australian avoimissa 2009 hänen pelinsä päättyivät 1. kierrokselle, kun maailmanlistan nelonen Jelena Dementjeva voitti hänet 6–7(4), 6–2, 1–6. Indian Wellsissä hän voitti ranskalaisen Alize Cornetin 6–2, 6–2 toisella kierroksella, mutta hävisi kolmannella kierroksella unkarilaiselle Agnes Szavaylle 6–3, 6–4. Wimbledonissa 2009 hän pääsi nelinpelissä puolivälieriin asti.
Aiheesta muualla

Kuvia tai muita tiedostoja aiheesta Kristina Barrois Wikimedia Commonsissa
Kristina Barroisin kotisivut (Arkistoitu – Internet Archive)
Kristina Barrois WTA:n sivuilla
Leo Sarri

Leo Sarri (oik. Saxberg, 20. elokuuta 1903 Helsinki – 2. lokakuuta 1986 Helsinki) oli suomalainen näyttelijä ja Suomen Filmiteollisuuden järjestäjä.
Helsinkiläinen Leo Sarri kävi Suomen Näyttämöopiston 1926–1928. Uransa alussa hän oli 1928–1979 näyttelijänä ja järjestäjänä Tampereen Teatterissa ja 1929–1932 Viipurin Näyttämöllä. Helsinkiin palattuaan hän teki monia teatterikiertueita muun muassa Kirsti Suonion, Hilda Pihlajamäen, Aku Korhosen ja Uuno Laakson kanssa.
Sarri tuli järjestäjä-näyttelijäksi Suomen Filmiteollisuuden palvelukseen  vuonna 1936 ja toimi vuodesta 1950 Suomen Kansallisteatterin päätoimisena järjestäjänä. Vuonna 1956 hän siirtyi Fennada-Filmiin. Hän aloitti elokuvauransa avustajana klassikkoelokuvassa Pohjalaisia (1936). Elokuvassa ja teatterissa hän työskenteli paljon muun muassa Edvin Laineen kanssa.
Sarri on toiminut 67 kotimaisessa elokuvassa. Hän toimi järjestäjänä 53 elokuvassa ja näyttelijänä 33 elokuvassa. Sarri toimi järjestäjänä muun muassa elokuvissa Tuntematon sotilas (1955) Arvo Kuuslan ohella, Professori Masa (1950), Katupeilin takana (1949) ja Sven Tuuva (1958). Sarrin useimmat näyttelijäroolit olivat vain pieniä avustajatehtäviä, suurimpiin rooleihin lukeutuu muun muassa Nihalan Eino-isännän rooli elokuvassa Lapseni on minun (1940). Hänen viimeinen elokuvaroolinsa oli vanhan palvelijan Eklundin osa Edvin Laineen ohjaamassa elokuvassa Pikku Suorasuu (1962).
Hänen veljensä oli Tampereen Teatterissa pitkän uran tehnyt näyttelijä Nestor Sarri.
Näyttelijänä elokuvissa

Pohjalaisia (1936)
Vieras mies tuli taloon (1938)
Takki ja liivit pois! (1939)
Halveksittu (1939)
Helmikuun manifesti (1939)
Lapseni on minun (1940)
Oi, kallis Suomenmaa (1940)
Totinen torvensoittaja (1941)
Poikamies-pappa (1941)
Oi, aika vanha, kultainen...! (1942)
Rantasuon raatajat (1942)
Suomisen taiteilijat (1943)
Synnitön lankeemus (1943)
Tuomari Martta (1943)
Tyttö astuu elämään (1943)
Suomisen Olli rakastuu (1944)
En ole kreivitär (1945)
Ristikon varjossa (1945)
Suomisen Olli yllättää (1945)
Nuoruus sumussa (1946)
Kirkastuva sävel (1946)
Suopursu kukkii (1947)
Laitakaupungin laulu (1948)
Haaviston Leeni (1948)
Serenaadiluutnantti (1949)
Pikku pelimannista viulun kuninkaaksi (1949)
Aaltoska orkaniseeraa (1949)
Herra sotaministeri (1957)
Myöhästynyt hääyö (1960)
Iloinen Linnanmäki (1960)
Oho, sanoi Eemeli (1960)
Ihana seikkailu (1962)
Pikku Suorasuu (1962)
Petrovski Jam

Petrovski Jam (ven. Петро́вский Ям) on entinen kunta ja kylä nykyisessä Karjalan tasavallassa Venäjällä. Se on saanut nimensä Pietari Suuren paikalla käynnin johdosta. Alueella sijaitsi myös Vienanmeren–Itämeren kanavan (Stalinin kanavan) rakentamisvaiheessa pakkotyöleiri sekä jatkosodan aikana puna-armeijan huoltotukikohta jossa oli myös kenttäsairaala, jonka suomalaiset kaukopartiomiehet tuhosivat vuonna 1942.
Itä-Karjalan entiset kunnat ja kaupungit
Kuplamuisti

Intel 7110 muistimoduuli ja kolikko mittakaavaksi.
Kuplamuisti (engl. bubble memory) on vähäistä suosiota saavuttanut tietokoneen haihtumaton muistityyppi, joka perustuu ferrimagnetismille. Muistityypin sanottiin olevan myös säteilysietoinen. Muisti on myös sietoinen lämpötilavaihteluille, värinälle ja pölylle.
Muistin kehitti Andrew Bobeck Bell Labsissa 1960-luvun lopulla.
1970-luvulla muistin odotettiin korvaavan mekaanisen kiintolevyn ja rumpumuistin. Kuplamuistien markkinoiden odotettiin olevan yli miljardin dollarin arvoinen 1980-luvun puoliväliin mennessä. Hitachi oli merkittävä kuplamuistien valmistaja.
Kiintolevyjen ja muistipiirien hintojen lasku 1980-luvulla mainitaan syyksi kuplamuistin suosion laskulle.
Aiheesta muualla

https://www.daenotes.com/electronics/digital-electronics/magnetic-bubble-memories
Koripallon miesten SM-sarjakauden 1958 kokoonpanot

Tässä artikkelissa on lueteltu Koripallon miesten SM-sarjakauden 1958 kokoonpanot. 1970-luvun alkuun asti käytännössä kaikki pääsarjapelaajat olivat suomalaisia.
Joukkueiden kokoonpanot > Helsingin Jyry

Lisäksi joukkueessa pelasi Osmo Tuorila (yksi ottelu).
Joukkueiden kokoonpanot > Helsingin Kisa-Toverit

Lisäksi joukkueessa pelasivat Taisto Fält (yksi ottelu) ja valmentaja Pentti Salmi (neljä ottelua).
Joukkueiden kokoonpanot > Helsingin Urheilijat -41

Lisäksi joukkueessa pelasivat Taisto Lehtonen (kaksi ottelua), Jaakko Pesonen (kolme ottelua) ja Erkki Lariola (neljä ottelua).
Joukkueiden kokoonpanot > Helsingin Visa

Lisäksi joukkueessa pelasi Hemmo Lampila (yksi ottelu).
Joukkueiden kokoonpanot > Karhun Pojat

Lisäksi joukkueessa pelasivat Harri Timonen (kaksi ottelua), Malm (yksi ottelu) ja valmentaja Eino Ojanen (yksi ottelu).
Joukkueiden kokoonpanot > Kotkan Työväen Palloilijat

Lisäksi joukkueessa pelasivat Viljo Eistola (yksi ottelu) ja Juhani Ollikainen (neljä ottelua).
Joukkueiden kokoonpanot > Lahden NMKY

Lisäksi joukkueessa pelasi Martti Ikonen (neljä ottelua).
Joukkueiden kokoonpanot > Pantterit

Lisäksi joukkueessa pelasivat Matti Lappalainen (neljä ottelua), Juha Leponiemi (yksi ottelu) ja valmentaja Juhani Salmenkylä (yksi ottelu).
Joukkueiden kokoonpanot > Tampereen Pyrintö

Lisäksi joukkueessa pelasivat Seppo Aarnivala (kaksi ottelua), Pentti Hotinen (yksi ottelu), Kalle Kettula (yksi ottelu), Pertti Parviainen (yksi ottelu), Veikko Tarmio (yksi ottelu) ja Tuominen (yksi ottelu).
Joukkueiden kokoonpanot > Torpan Pojat

Lisäksi joukkueessa pelasivat Tom Hynninen (kolme ottelua), Taisto Taivassalo (kaksi ottelua) ja Nikolai Krjukoff (kaksi ottelua).
Joukkueiden kokoonpanot > Turun Urheiluliitto

Joukkueessa pelasivat lisäksi Veli Hurme (viisi ottelua), Juhani Lehmussaari (yksi ottelu) ja Olavi Lintervo (kaksi ottelua).
Joukkueiden kokoonpanot > Työväen Maila-Pojat

Joukkueessa pelasivat lisäksi Seppo Kiviniemi (yksi ottelu), Mikko Voutilainen (yksi ottelu) ja valmentaja Matti Manselius (yksi ottelu).
Levy-yhtiö (yritys)

| Levy-yhtiö |
| --- | --- |

Perustettu:  1992
Perustajat:  Arska Tiainen
Tilanne:  itsenäinen
Tyylilajit:  rock, punk
Kotimaa:  Suomi
Sijainti:  Lahti
Kotisivu
Infobox OKNimi-testi OK: 
Levy-yhtiö (Lahden Levy-yhtiö Oy) on Tehosekoitin-yhtyeen  Ari "Arska" Tiaisen perustama ja omistama riippumaton levy-yhtiö. Yhtiön perustaminen noudatti punk-ideologiaa: ”tehdään se itse”. Yhtiö on osoittautunut ennakkoluulottomaksi ja radikaaliksi toimijaksi suomalaisilla levymarkkinoilla.
Aluksi Levy-yhtiö julkaisi vain Tehosekoittimen, Apulannan, Lehtivihreiden ja Punaisten Messiaiden julkaisuja, mutta 2000-luvulla yhtiön listoilla ovat olleet muun muassa Jarkko Martikainen, Irina, Järjestyshäiriö, The Voltas ja Zacharius Carls Group.
Levy-yhtiön ohessa toimii myös Ohjelmatoimisto-niminen ohjelmatoimisto. Alkuaikoina Levy-yhtiö julkaisi Lehti-nimistä lehteä.
Levy-yhtiö on ollut toimintatauolla vuodesta 2009 lähtien ja yhtiön artistit ovat hakeneet uudet levytyskanavat muualta.
Aiheesta muualla

Levy-yhtiön verkkosivut
Levon Ter-Petrosjan

| Levon Ter-Petrosjan |
| --- | --- |
 Levon Ter-Petrosjan heinäkuussa 2014.
Armenian presidentti
 11.11. 1991 – 3.2. 1998  
Seuraaja:  Robert Kotšarjan
Henkilötiedot
Syntynyt: 9. tammikuuta 1945 (ikä 79) Aleppo, Syyria
Kansalaisuus:  armenialainen
Tiedot
Tutkinnot:  Jerevanin valtionyliopisto Leningradin valtionyliopisto
 Nimikirjoitus
Levon Hakobi Ter-Petrosjan (arm. Լևոն Հակոբի Տեր-Պետրոսյան, ven. Левон Акопович Тер-Петросян, Levon Akopovitš Ter-Petrosjan), s. 9. tammikuuta 1945) oli itsenäisen Armenian ensimmäinen presidentti 1991–1998.
Ter-Petrosjan syntyi Aleppossa Syyriassa syyrianarmenialaiseen kommunistiperheeseen, joka siirtyi 1946 Neuvosto-Armeniaan. Ter-Petrosjan valmistui 1968 Jerevanin yliopistolta ja täydensi opistojaan Leningradissa idäntutkimuksen instituutissa. Hän sai tohtorinarvon 1987. Hän työskenteli Manouk Abeghianin mukaan nimetyssä kirjallisuusinstituutissa sekä Maštoottien muinaisten käsikirjoitusten instituutissa Matenadaranissa.
Hänen poliittinen uransa alkoi 1960-luvulla ja helmikuussa 1988 hän johti Karabah-komiteaa, jonka tavoitteena oli yhdistää Vuoristo-Karabah Armeniaan. Viranomaiset pidättivät sen johtajat joulukuussa 1988 ja heidät pidettiin vangittuna seuraavan vuoden toukokuun loppuun. Ter-Petrosjan oli tämän jälkeen panarmenialaisen kansallisen liikkeen johtajistossa ja myöhemmin sen puheenjohtajana.
Elokuussa 1989 hänet valittiin tasavallan korkeimpaan neuvostoon. 4. elokuuta 1990 hänestä tuli Armenian SNT:n Korkeimman neuvoston puheenjohtaja, eli valtionpäämies.
Hänet valittiin maan presidentiksi 16. lokakuuta 1991 ja uudelleen 22. syyskuuta 1996. Uudelleenvalinnan yhteydessä oppositio esitti syytöksiä vaalivilpistä, mutta kansainväliset tarkkailijat tukivat maan johtoa. Hänen kannatuksensa laski myöhemmin kun häntä alettiin syyttää Neuvostoliiton jälkeisestä maan talouden romahduksesta. Erityisesti Armenian vallankumouksellinen liitto (Dašnatsutjun) arvosteli häntä, ja puolue kiellettiin ja sen johtajat vangittiin sen perusteella että johtajat olivat ulkomaalaisia maan lakien vastaisesti.
Ter-Petrosjan kannatti eräitä myönnytyksiä Azarbaidžanille Vuoristo-Karabahin kiistassa rauhansopimuksen saavuttamiseksi, mutta hallituksen ministerit, etenkin pääministeri Robert Kotšarjan kieltäytyivät hyväksymästä kansainvälisten välittäjien neuvottelemia myönnytyksiä. Vuonna 1998 Ter-Petrosjan erosi virastaan Vuoristo-Karabahin kiistan takia.
Syyskuussa 2007 Ter-Petrosjan puhui julkisesti ensimmäisen kerran lähes kymmeneen vuoteen ja arvosteli seuraajaansa Kotšarjania korruptiosta ja ilmoitti ehdokkuudestaan vuoden 2008 vaaleissa. Hän sai virallisten tulosten mukaan 21,5 % äänistä ja sijoittui toiseksi hallituksen tukeman presidenttiehdokkaan pääministeri Serž Sargsjanin jälkeen. Ter-Petrosjan kieltäytyi hyväksymästä tulosta ja syytti hallitusta tuloksen väärentämisestä.
Lab Rats

| Lab Rats |
| --- | --- |
Tyyli:  nuorten sitcom
Kestoaika:  21-24 minuuttia
Luoja(t):  Chris Peterson Bryan Moore
Pääosissa:  Billy Unger Spencer Boldman Kelli Berglund Tyrel Jackson Williams Hal Sparks
Alkuperämaa:  Yhdysvallat
Alkuperäiskieli:  englanti
Verkko:  Disney XD
Esitetty:  2012-2-2727. helmikuuta 2012 –
Tuotantokausia:  4
Jaksoja:  68
Tuotanto
Tuotantoyhtiö(t):  It's a Laugh Productions
Aiheesta muualla
IMDb
Lab Rats on  yhdysvaltalainen nuorten sitcom-sarja, jonka tekijät ovat Chris Peterson ja Bryan Moore. Sarja alkoi Disney XD-kaapelikanavalla 27. helmikuuta 2012 ja siitä on tähän mennessämilloin? ilmestynyt neljä tuotantokautta. Sama kanava on esittänyt sarjaa Suomessa vuodesta 2012 lähtien.
Juoni

Teini-ikäisen Leo Dooleyn äiti Tasha menee uusiin naimisiin miljardöörinero Donald Davenportin kanssa. Perhe muuttaa yhteen ja Leo löytää sattumalta kolme teini-ikäistä, bionisia voimia omaavaa sisarusta uudesta kellaristaan. He ystävystyvät, ja Leo vie heidät ensimmäistä kertaa salaa oikeaan kouluun. Erityiskykyiset nuoret, Adam, Bree ja Chase vetävät Leon mukanaan seikkailuihin yrittäessään elää normaalia elämää uuden perheensä kanssa.
Rooleissa

| 0 | 1 | 2 |
| --- | --- | --- |
|  Billy Unger  | … |  Chase Davenport   |
|  Spencer Boldman  | … |  Adam Davenport   |
|  Kelli Berglund  | … |  Bree Davenport   |
|  Tyrel Jackson Williams  | … |  Leo Dooley   |
|  Hal Sparks  | … |  Donald Davenport   |
|  Angel Parker  | … |  Tasha Davenport, Leon äiti   |
|  Madison Pettis  | … |  Janelle, Leon tyttöystävä   |
|  Jeremy Kent Jackson  | … |  Douglas Davenport   |
|  Mateus Ward  | … |  Marcus Davenport   |
|  Graham Shiels  | … |  Victor Krane   |
|  Maile Flanagan  | … |  rehtori Perry   |
|  Ashley Argota  | … |  S-1   |
|  Will Forte  | … |  Eddy   |
Aiheesta muualla

Lab Rats Internet Movie Databasessa. (englanniksi)
Disney Channelilla esitettäviä ja esitettyjä sarjoja
A.N.T. – Aikaistetut nuoret taiturit • Austin ja Ally • Brandy ja Herra Whiskers • Brian O’Brian • Coryn koukerot • Dave the Barbarian • Disney Channel Games • Dog with a Blog • Even Stevens • Finias ja Ferb • Fillmore • Gravity Falls • H2O • Hannah Montana • Hopon poppoo • Isojen tyttöjen leikit • Jake Long – amerikkalainen lohikäärme • Jessie • Jonas Brothers: Living the Dream • Kaksi kunkkua • Keisarin uusi koulu • Kickin’ It • Kim Possible • Klassiset piirretyt • Lab Rats • Lilo & Stitch • Liv ja Maddie • Lizzie McGuire • Mikin klubi • Mikki Hiiren kerhotalo • Nokkapokka • Olli avaruudessa • Onnea matkaan, Charlie! • Paljon melua Maggiesta • Poika tulevaisuudesta • The Proud Family • Se en ollut minä • Shake It Up • Sonny with a Chance • So Random! • Supersairaala • Disneyn Tarzanin legenda • Tavataan välkkärillä • That’s So Raven • Timmy ja haltijakummit • Vaihdokit • Viiden tähden merielämää • Viisikko jutun jäljillä • Violetta • Disneyn Välitunti • Waverly Placen velhot • Zackin ja Codyn viiden tähden elämää
Lentävä feministi ja muita muistoja 70-luvulta

| Lentävä feministi ja muita muistoja 70-luvulta> Den flygande feministen och andra minnen från 70-talet |
| --- | --- |

Alkuperäisteos
Kirjailija:  Pia Ingström
Kansitaiteilija:  Synnöe Rabb, piirros Carina Granlund
Kieli:  ruotsi
Genre:  feminismin historia
Kustantaja:  Schildt
Julkaistu:  2007
Ulkoasu:  sidottu
Sivumäärä:  327
ISBN:  978-951-50-1676-8
Suomennos
Suomentaja:  Tarja Teva
Kansitaiteilija:  Synnöe Rabb, piirros Carina Granlund
Kustantaja:  Schildt
Julkaistu:  2007
Ulkoasu:  sidottu
Sivumäärä:  326
ISBN:  978-951-50-1650-8
Löydä lisää kirjojaKirjallisuuden teemasivulta
Lentävä feministi ja muita muistoja 70-luvulta (engl. Den flygande feministen och andra minnen från 70-talet) on Pia Ingströmin haastattelukirja uuden naisliikkeen noususta 1970-luvun Suomessa.
Aiheesta muualla

Tuija Parvikko: ”Feministisiat” muistelevat taistelun alkua (Arkistoitu – Internet Archive). Helsingin sanomat 25.4.2007.
Koripallon maailmanmestaruuskilpailut 2014

| Maailmanmestaruuskilpailut 2014 |
| --- | --- |

Joukkueet:  24
Isäntämaa:   Espanja
Kaupungit:  Madrid, Barcelona, Barakaldo, Sevilla, Granada, Las Palmas de Gran Canaria
Ajankohta:  30. elokuuta – 14. syyskuuta 2014
Mitalistit:  
–  Kultaa:   Yhdysvallat
–  Hopeaa:   Serbia
–  Pronssia:   Ranska
Arvokkain pelaaja:   Kyrie Irving
Koripallon maailmanmestaruuskilpailut 2014 pelattiin Espanjassa 30. elokuuta – 14. syyskuuta 2014. Ne olivat järjestyksessään 17. maailmanmestaruuskilpailut. Espanja oli järjestyksessään kolmas maa, joka järjesti maailmanmestaruuskilpailun toistamiseen. Ensimmäisen kerran maa järjesti kilpailun vuonna 1986. Kisojen mestaruuden voitti Yhdysvallat. Arvokkaimmaksi pelaajaksi valittiin Yhdysvaltojen Kyrie Irving. Suomen Petteri Koponen voitti turnauksen syöttökuninkuuden.
Kilpailuihin osallistui yhteensä 24 joukkuetta. Ensimmäistä kertaa mukana olivat Suomi ja Ukraina.
Kisakaupungit

Kisakaupunkeina toimivat Madrid, Barcelona, Barakaldo, Sevilla, Granada ja Las Palmas de Gran Canaria.
| Pyreneiden niemimaa | Pyreneiden niemimaa | Madrid | Barcelona | Granada |
| --- | --- | --- | --- | --- |
|  Madrid Barcelona Barakaldo Sevilla Granada |  Madrid Barcelona Barakaldo Sevilla Granada |  |  |  |
|  Madrid Barcelona Barakaldo Sevilla Granada |  Madrid Barcelona Barakaldo Sevilla Granada | Palacio de Deportes de la Comunidad de Madrid | Palau Sant Jordi | Palacio Municipal de Deportes de Granada |
|  Madrid Barcelona Barakaldo Sevilla Granada |  Madrid Barcelona Barakaldo Sevilla Granada | Kapasiteetti: 15 500 | Kapasiteetti: 16 500 | Kapasiteetti: 7 500 |
|  Madrid Barcelona Barakaldo Sevilla Granada |  Madrid Barcelona Barakaldo Sevilla Granada |  |  |  |
|  Madrid Barcelona Barakaldo Sevilla Granada |  Madrid Barcelona Barakaldo Sevilla Granada | Barakaldo | Sevilla | Las Palmas |
|  Madrid Barcelona Barakaldo Sevilla Granada |  Madrid Barcelona Barakaldo Sevilla Granada | Bizkaia Arena | Palacio Municipal de Deportes San Pablo | Gran Canaria Arena |
| Kanariansaaret | Kanariansaaret | Kapasiteetti: 15 414 | Kapasiteetti: 10 200 | Kapasiteetti: 11 500 |
|  |  Las Palmas |  |  |  |
Karsinnat läpäisseet joukkueet

| Kilpailu | Paikka | Kisapaikkoja | Kisapaikan lunastaneet |
| --- | --- | --- | --- |
| Isäntämaa |  | 1 |  Espanja |
| Kesäolympialaiset 2012 |  Iso-Britannia | 1 |  Yhdysvallat |
| Afrikan-mestaruuskilpailut 2013 |  Norsunluurannikko | 3 |  Angola  Egypti  Senegal |
| Amerikan-mestaruuskilpailut 2013 |  Venezuela | 4 |  Meksiko  Puerto Rico  Argentiina  Dominikaaninen tasavalta |
| Aasian-mestaruuskilpailut 2013 |  Filippiinit | 3 |  Iran  Filippiinit  Etelä-Korea |
| Euroopan-mestaruuskilpailut 2013 |  Slovenia | 6 |  Ranska  Liettua  Kroatia  Slovenia  Ukraina  Serbia |
| Australian-mestaruuskilpailut 2013 |  Uusi-Seelanti    Australia | 2 |  Australia  Uusi-Seelanti |
| Villit kortit (1.–2. helmikuuta 2014) |  Barcelona | 4 |  Brasilia  Suomi  Kreikka  Turkki |
| Yhteensä |  | 24 |  |